RO
C 441/4
Jurnalul Oficial al Uniunii Europene
21.11.2022
Cealaltă parte din procedură: Serviciul European de Acțiune Externă Prin Ordonanța din 5 octombrie 2022, Curtea (Camera a șaptea) a respins recursul ca fiind vădit inadmisibil și a obligat recurenții să suporte propriile cheltuieli de judecată.
Recurs introdus la 2 martie 2022 de FJ și alții împotriva Hotărârii Tribunalului (Camera a opta) din 15 decembrie 2021 în cauza T-618/20, FJ și alții/Comisia (Cauza C-172/22 P) (2022/C 441/07) Limba de procedură: franceza Părțile Recurenți: FJ și alții (reprezentant: J.-N. Louis, avocat) Cealaltă parte din procedură: Comisia Europeană Prin ordonanța din 5 octombrie 2022, Curtea (Camera a șaptea) a respins recursul ca vădit inadmisibil și a obligat recurenții la plata cheltuielilor de judecată.
Cerere de decizie preliminară introdusă de Landgericht Frankfurt am Main (Germania) la 29 iulie 2022 – AQ/trendtours Touristik GmbH (Cauza C-511/22) (2022/C 441/08) Limba de procedură: germana Instanța de trimitere Landgericht Frankfurt am Main
Părțile din procedura principală Reclamant: AQ Pârâtă: trendtours Touristik GmbH
Întrebările preliminare 1) Articolul 12 alineatul (2) prima teză din Directiva (UE) 2015/2302 (1) a Parlamentului European și a Consiliului din 25 noiembrie 2015 privind pachetele de servicii de călătorie și serviciile de călătorie asociate, de modificare a Regulamentului (CE) nr.
2006/2004 și a Directivei 2011/83/UE ale Parlamentului European și ale Consiliului și de abrogare a Directivei 90/314/CEE a Consiliului (denumită în continuare „Directiva privind pachetele de servicii de călătorie”) trebuie interpretat în sensul că prevede un drept de renunțare suplimentar față de articolul 12 alineatul (1) din această directivă, ale cărui efecte juridice se produc numai în cazul în care călătorul face referire la aceasta în cadrul declarației sale de renunțare?
2) Articolul 12 alineatul (2) din Directiva privind pachetele de servicii de călătorie trebuie interpretat în sensul că o obligație de plată a unui comision de reziliere nu este eliminată atunci când, în declarația sa de renunțare la contractul privind pachetul de servicii de călătorie, călătorul nu indică niciun motiv sau indică un motiv care nu este legat de nicio circumstanță inevitabilă și extraordinară?
(1)
JO 2015, L 326, p. 1.